**HOME**

**Istoria Badminton in lume**

**Badminton in Romania**

**Istoria Badminton in lume**

Badminton este unul dintre sporturile cu racheta unde jucatorii lovesc un fluturas peste un fileu in interiorul unui teren delimitat. Badminton se imparte in 3 categorii:

1. Simplu
2. Dublu
3. Dublu mixt

Badminton se poate juca atat in exterior si interior. In exterior de obicei se joaca pentru distractie, in familie, iar antrenamentele de catre cei care practica regulat badminton, cat si in competitii nationale si internationale se joaca obligatoriu in sali de sport.

### Originea Badminton


Jocul de Badminton apare inca de acum 2000 ani in tarile din Eurasia: Egipt, China, India si Japonia dar si in Grecia si se juca cu o racheta din lemn (“battledore”) si un fluturas.

Incepand cu anii 1600 badminton a fost jucat intre 2 persoane, care loveau cu racheta din lemn fluturasul unul catre altul, de atatea ori pana cand acest cadea pe pamant. Badminton se considera un joc de elita in Europa, inlcusiv in Anglia.

Atazi. inca se mai poate vedea un joc similar in Japonia, numit Hanetsuki, fiind un joc foarte popular care se joaca in ajunul Anului Nou, jucandu-se cu o racheta din lemn (‘’hagoita’’) si un fluturas (“hane”).

### Dezvoltarea Badmintonului

Conform cartii “[**A Brief History of Badminton from 1870 to 1949**](https://amzn.to/3sBTXUe)” scrisa de catre Betty Uber, badmintonul modern a fost creat de catre militari - ofiterii britanici in jurul anilor 1850s in India Britanica, cand un fileu a fost adaugat acestui joc, si datorita faptului ca era foarte popular in oraselul Poona, a fost denumit jocul Poona.

[](https://www.amazon.com/Brief-History-Badminton-1870-1949-ebook/dp/B01M0I9AKX?&linkCode=li3&tag=snowboardhow-20&linkId=8d1b926e86868115752cc1de3ba62a17&language=en_US&ref_=as_li_ss_il)

In perioada cand vremea era cu vant si umeda, in locul fluturasului de pene a fost aleasa o minge din lână, astfel jocul a fost preferat de majoritatea celor instariti si ulterior inventat ca “[Ball badminton](https://en.wikipedia.org/wiki/Ball_badminton)” (mingea de badminton).

In jurul anilor 1970, ofiterii armatei britanice retrasi la pensie au adus jocul din India in locurile sale natale, in Anglia, badminton devenind in scurt timp un joc foarte popular. In 1873 Ducele de Beaufort a introdus sportul in zona sa de origine, “Badminton House” in Gloucestershire, si de atunci acest sport se va numi Badminton.

 Casa Badminton (Badminton House) din Marea Britanie

In 1875, primul club de badminton din Folkestone, Anglia a fost infiintat de catre ofiterii retrasi la pensie din India Britanica.

In 1887, J. H. E. Hart de la Clubul de Badminton Bath Badminton a standardizat regulile de joc.

Pe 13 Septembrie 1893, Asociatia Engleza de Badminton a publicat pentru prima data setul de reguli de joc.

In 1899, prima mare competitive mondiala de badminton ia nastere, “All England Open Badminton Championships”.

In 1934, a fost infiintata Federatia Internationala de Badminton (IBF, cunoscuta ca si Federatia Mondiala de Badminton), formata din Anglia, Scotia, Tara Galilor, Canada, Danemarca, Franta, Irlanda, Noua Zeelanda si Olanda si membrii sai fondatori.

In 1948, Federatia Internationala de Badminton a lansat prima competitive international pe echipe pentru barbati: Thomas Cup. De atuci, mai multe evenimente de talie mondiala au fost lansate, cum ar fi:

* Uber Cup (Campionatul International de echipe pentru femei)
* World Championships (Campionatul Mondial al Federatiei Mondiale de Badminton - BWF)
* Sudirman Cup (La fiecare 2 ani – Campionatul International pe echipe – baieti si fete)
* World Junior Championships (BWF World Junior Championships)
* World Grand Prix Finals (BWF World Badminton Grand Prix Finals, sunt invitati primii 8 cei mai buni jucatori din lume)

In 1972, Badminton a fost reprezentat ca un sport demonstrativ la JO din Munchen, devenind in 1992 la JO din Barcelona sportul olimpic oficial. La acea olimpiada au fost incluse doar probele de simplu si dublu (fara proba de dublu mixt).

In 1996, proba de Dublu Mixt a fost inclusa la JO din Atlanta - SUA, si pana in zilele de astazi, Badminton este singurul sport cu proba de dublu mixt de la Jocurile Olimpice.

Următoarele țări au câștigat medalii de aur la JO începând cu 1992: Indonesia, Danemarca, China, Corea de Sud, Japonia și Spania.

*Susra: https://badmintonprofessor.com/*

**Badminton in Romania**

In România, s-au facut primele incercari de popularizare a badmintonului abia in vara anului 1958, cu ocazia deschiderii anului sportiv universitar; programul organizat pe Stadionul Republicii din Capitală a cuprins şi o demonstraţie de badminton, dar fara ecoul dorit de organizatori.  
  
Dupa inca zece ani, badmintonul a fost practicat in sala, pe teren marcat, aplicandu-se regulamentul international de joc. Astfel, la Timisoara, tanarul atlet Kecskemeti si prietenii sai (care au practicat varianta distractiva a jocului inca din 1965 la ştrandul oraşului) au fost primiti, in 1968, in sala de sport a Scolii Speciale nr. 6 de catre profesorul de educatie fizica şi sport Fr. Redos. Badmintonul intra asadar in familia jocurilor sportive din Romania. Acest grup, marit ca numar de simpatizanti in decursul anilor, a constituit in anul 1972 sectia de badminton AS "Gloria" Timisoara.  
  
Si la sfarsitul anilor '60, tineri care stiau sa manuiasca racheta si "fluturasul" au fost atrasi de cstre lectorul universitar de la Institutul Pedagogic Targu Mures, Ladislau Grün (catedra de Educatie Fizica si Sport) pentru a practica acest sport pe terenul marcat al salii de sport a institutului si dupa reguli de joc internationale. Aici si-a început activitatea in badminton ca student, actualul profesor de educatie fizica si sport Demeter Zoltan, care a devenit promotorul acestui sport in judetul Mures, initiatorul si organizatorul primelor concursuri de badminton in randul tinerilor si copiilor din tara.  
  
De altfel, primele incercari de organizare a competitiilor de badminton s-au facut de catre Casa Copiilor din Targu-Mures, in decembrie 1975. La concursul dotat cu Cupa "30 Decembrie" au participat elevi din 16 scoli ale municipiului Targu-Mures, notează [**www.badminton.ro**](http://www.badminton.ro/). Si in alte localitati s-au format primele centre de activitate de badminton, astfel: in 1976, la Baia Mare, iar in 1977 la Cluj-Napoca si Bucuresti.  
  
Popularizarea badmintonului, facuta in mare masura cu ajutorul presei sportive, a avut ca efect infiintarea de noi sectii pe langa asociatii si cluburi sportive la Resiţa, Brasov, Miercurea-Ciuc, Onesti, Petrosani, Galati, Reghin, Bocsa, Iasi, Sibiu, Oradea, Craiova, Odorheiu-Secuiesc, Sfantu Gheorghe, Suceava etc.  
  
Primul concurs interjudetean pe tara a fost organizat la Targu Mures in decembrie 1977, purtand denumirea "Cupa Muresul", la care au participat peste o suta de jucatori si jucatoare din 12 judete, iar primii castigatori au fost Erdei Zoltan - Targu Mures, la baieţi si Cziryek Katalina - Targu Mures, la fete. Din acel moment, badmintonul s-a raspandit rapid, castigand noi si noi adepti mai ales in randul tinerilor. Orasul Resita a organizat, in 1979, "Turneul Campionilor", la care au participat, an de an, primii opt sportivi la probele masculin si feminin, clasati pe primele locuri la intrecerile "Open" pe tara din anul precedent.  
  
Au urmat primele intalniri internationale, amicale, prin intelegere cu diferite asociatii sportive cu sectii de badminton din Ungaria, Bulgaria, Polonia, Cehoslovacia, Iugoslavia si R.D. Germana. Astfel, in decembrie 1979, s-a organizat prima intalnire internationala de badminton în Romania, in Sala Sporturilor din Targu Mures, intre echipa locala si echipa similara din Zsombo (Ungaria); revansa s-a jucat la Zsombo, in aprilie 1980.  
  
In 23-26 mai 1980, la Resita, a avut loc intalnirea intre echipa din Greifswald (R.D. Germana) si selectionata judetului Caras-Severin, respectiv o selectionata romana, formata din jucatori din Timisoara, Targu Mures, Bucuresti si Resita. In decembrie 1980, la Sfantu Gheorghe, a avut loc o intalnire de juniori intre o echipa romana (selectionata Centrelor din ţara) si una maghiara. In tara, la aceasta data erau 29 de centre de badminton.  
  
De asemenea, in septembrie 1981, o echipa din Timisoara a participat la Turneul International Werner Seelenbinder la Greifswald (R.D. Germana), iar o echipa din Onesti a luat parte la competitia "Cupa Oreahovo", in Bulgaria. Tot in anul 1981 s-a organizat "Cupa Timis", la Timisoara, cu participare internationala, fiind prezenti pe langa jucatorii invitati din tara si jucatori din Bulgaria, Polonia, R.D. Germana, din lucrarea mentionata mai sus.  
  
La 3 aprilie 1983 a luat fiintă Comisia Centrala de Badminton a Consiliului National pentru Educatie Fizica si Sport (CNEFS), care avea ca obiectiv indrumarea si coordonarea activitatii in acest domeniu. Timp de sapte ani, intrecerile de badminton s-au desfasurat cu regularitate, aparitia a noi centre si buna colaborare cu Ministerul invatamantului si organizatiile de tineret au avut ca finalitate infiintarea a 37 de asociatii sportive cu sectii de badminton si legitimarea a 550 de jucatori (325 de baieti si 225 de fete). Selectia si pregatirea acestora s-au facut de catre profesorii de educatie fizica si sport care au inteles ca practicarea si raspandirea jocului de badminton in randul tinerilor si includerea lui in lectiile de educatie fizica este un mijloc important de atragere a tineretului catre aceasta disciplina sportiva.

De-a lungul anilor, au fost elaborate trei lucrari de metodologie, de initiere si pregatire a acestui sport. Prima lucrare de acest gen a aparut în 1974, la editura "Stadion" Bucuresti, cu titlul "Jucati badminton", scrisa de prof. Alexandru Lazarescu, lucrare cu scop de propagare si initiere in regulile acestui joc. In 1983, prof. Zoltan Demeter-Erdei a publicat lucrarea intitulata "Badminton" la editura "Sport-Turism", in care aborda problemele de baza ale jocului de badminton (tehnica, practica, organizare, regulament de joc). O alta lucrare, aparuta la editura "Sport-Turism", a fost "Badmintonul, mijloc al educatiei fizice", scrisa de prof. Vasile Marcu in 1989.  
  
Federatia Romana de Badminton a fost fondata la 29 ianuarie 1990 si s-a afiliat la cele doua foruri internationale, Union European Badminton (UEB) si International Badminton Federation (IBF). Din acest moment, badmintonul a dobandit un caracter oficial, fapt care a determinat aparitia si organizarea de sectii de badminton in mai multe cluburi, asociatii sportive, cluburi sportive scolare si clase speciale de profil. Au aparut profesori de educatie fizica si sport avand ca a doua specializare badmintonul si primii antrenori calificati prin cursuri de specialitate. FR Badminton organizează anual campionate nationale pe categorii de varsta, campionat national pe echipe si turnee "Open".  
  
Pe plan international, sportivii romani au participat cu regularitate la Campionatul Balcanic, la care echipa noastra s-a clasat constant pe locul doi, după echipa Bulgariei. Cu rezultate modeste (nu au trecut de turul doi), sportivii români au concurat şi la Campionatul European de seniori. Badmintonul din aara noastra a fost reprezentat de un singur sportiv la Campionatul Mondial de la Birmingham (1992) si la Olimpiada de la Barcelona, respectiv de Florin Balaban (1992).

*Surca:* [*https://www.agerpres.ro*/](https://www.agerpres.ro/)